Ai voie să bei alcool în Postul Paștelui? Creștinii știu de la ce să se abțină când este vorba despre mâncare, dar în cazul băuturilor puțin cont. Iată ce spune, de fapt, Biserica.
Postul Paștelui a început pe 18 martie și se va termina pe 4 mai. Astfel că, există un total de 48 de zile de post în care creștinii trebuie să se abțină de la orice aliment de proveniență animală, mai puțin atunci când este dezlegare la pește.
Dar ce nu știu mulți este că există doar anumite zile în care poți să bei alcool în post. Există câteva dezlegări la vin, însă Biserica nu menționează nimic despre celelalte băuturi alcoolice.
Discuția s-ar putea extinde și la alte categorii, dar învățăturile bisericești nu le includ. Ba mai mult de atât, dezlegarea la vin se face cu moderație și nu sunt acceptate abuzurile.
Tipicul cel Mare al Sfântului Sava a menționat că ai voie să bei numai patru pahare de alcool în Postul Paștelui, atunci când este permis. Este vorba despre două pahare seara și două după-amiaza.
Astfel zilele în care Biserica spune că se poate consuma vin sunt: sâmbetele, duminicile, de Sfinţii 40 de Mucenici, Buna-Vestire, și în zilele de pomenire ale altor sfinți, notează altarulcredintei.md.
De altfel, preotul Vasile Ioana a afirmat că și alte tentații ar trebui eliminate în Postul Paștelui. Părintele a declarat război TikTok-ului, aplicația utilizată zilnic de milioane de români.
"Care a fost ideea pentru care sfinții părinți au orânduit postul, mâncarea dulce să nu ațâțe poftele și patimile. Păi acum stai și mănânci fasole și stai pe TikTok trei ore și patimile tale sunt ațâțate.. nu ții post!
Fără post de tehnologie, nu e postul complet. De aceea de mâine nu mai folosim toată ziua bună ziua telefonul. Telefonul este o pierdere duhovnicească mai ales în post", a declarat preotul Vasile Ioana în mediul online.